text: Centre d'Estudis Lluís Domènech i Montaner: d'agost 2015
  Estem treballant en el proper volum de la revista Domenechiana
  El Centre d'Estudis Lluís Domènech i Montaner està ultimant el continguts de la propera Domenechiana. La revista es presentarà el proper 19 de setembre, a les 19.15 hores, a la Casa Roura de Canet de Mar, que s'obrirà per l'ocasió per tal de poder fer-hi l'acte.
  Quan acabi la presentació es donarà pas a una ruta teatralitzada per l'interior de l'edifici acompanyats per dos guies de luxe, Jacint de Capmany i Bonfús i Paquita Roura i Carnesoltas -que van ser qui van encarregar a Domènech i Montaner el projecte de la casa l'any 1891- i ens explicaran la història de l'edifici i diferents anècdotes de la construcció.
  Per assistir a la presentació i a la ruta teatralitzada cal que envieu un correu electrònic a lluisdomenechmontaner@gmail.com per confirmar la vostra assistència atès que les places seran limitades. Us hi esperem!